CELEX: 52016PC0315
Language: ro
Date: 2016-06-01
Title: Propunere de REGULAMENT AL CONSILIULUI de modificare a Regulamentului (UE) 2015/2265 al Consiliului privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018

COMISIA EUROPEANĂ
            Bruxelles, 1.6.2016
            COM(2016) 315 final
            2016/0158(NLE)
            Propunere de
            REGULAMENT AL CONSILIULUI
            de modificare a Regulamentului (UE) 2015/2265 al Consiliului privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Regulamentul (UE) 2015/2265 al Consiliului privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018 a fost adoptat la 7 decembrie 2015.
            
            
               Obiectivul regulamentului este de a asigura competitivitatea industriei prelucrătoare a Uniunii Europene, prin garantarea unui nivel adecvat al ofertei de produse pescărești pentru industrie, fără a pune în pericol producția de produse pescărești a Uniunii. În acest scop, regulamentul reduce sau suspendă taxele de import pentru anumite produse pescărești, în cadrul unor contingente tarifare cu un volum adecvat. El specifică, de asemenea, operațiunile de prelucrare în cadrul cărora utilizarea contingentelor tarifare este disponibilă („operațiuni care conferă caracterul de produs originar”) și pe cele în cadrul cărora utilizarea acestor contingente nu este disponibilă.
            
            
               De la adoptarea regulamentului, anumiți prelucrători din UE și unele state membre au informat Comisia în legătură cu faptul că sectorul prelucrător al Uniunii nu poate utiliza în mod adecvat contingentul tarifar cu numărul de ordine 09.2760 (merluciu și țipar roz, întregi). Această situație s-ar datora faptului că, în cazul produsului menționat, operațiunile care conferă caracterul de produs originar nu includ „felierea”.
            
            
               Industria prelucrătoare a Uniunii declară că aproximativ 95 % din acest contingent tarifar ar fi utilizate pentru prelucrarea produsului prin feliere. Prin urmare, este necesar ca printre operațiunile care conferă caracterul de produs originar să se introducă felierea, pentru a asigura utilizarea respectivului contingent și competitivitatea sectorului în speță.
            
            
               •Coerența cu dispozițiile existente în domeniul de politică
            
            
               
                  Nu se aplică.
               
            
            
               •Coerența cu alte politici ale Uniunii
            
            
               
                  Nu se aplică.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temeiul juridic
            
            
               Articolul 31 din Tratatul privind funcționarea Uniunii Europene.
            
            
               •Subsidiaritate (pentru competență neexclusivă) 
            
            
               Taxele din Tariful Vamal Comun intră în sfera competenței exclusive a Uniunii. Prin urmare, principiul subsidiarității nu se aplică în cazul acestor dispoziții.
            
            
               •Proporționalitate
            
            
               Propunerea respectă principiul proporționalității din următorul motiv: uniunea vamală este o politică comună și, prin urmare, ar trebui să fie pusă în aplicare printr-un regulament adoptat de Consiliu.
            
            
               •Alegerea instrumentului
            
         
         
            
               
                  Nu se aplică.
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex-post/verificări ale adecvării legislației existente
            
            
               
                  Nu se aplică.
               
            
            
               •Consultări cu părțile interesate
            
            
               De la adoptarea regulamentului, anumiți prelucrători din UE și unele state membre au informat Comisia în legătură cu faptul că sectorul prelucrător al Uniunii nu poate utiliza în mod adecvat contingentul tarifar cu numărul de ordine 09.2760 (merluciu și țipar roz, întregi). Această situație s-ar datora faptului că, în cazul produsului menționat, operațiunile care conferă caracterul de produs originar nu includ „felierea”.
            
            
               Industria prelucrătoare a Uniunii declară că aproximativ 95 % din acest contingent tarifar ar fi utilizate pentru prelucrarea produsului prin feliere. Prin urmare, este necesar ca printre operațiunile care conferă caracterul de produs originar să se introducă felierea, pentru a asigura utilizarea respectivului contingent și competitivitatea sectorului în speță.
            
            
                •Obținerea și utilizarea expertizei
            
            
               
                  Nu se aplică.
               
            
            
               •Evaluarea impactului
            
            
               Nu se aplică. Este vorba despre o modificare „tehnică” a Regulamentului 2015/2265 adoptat în decembrie 2015. Pentru Regulamentul 2015/2265 nu a fost necesară nicio evaluare a impactului.
            
            
               •Adecvarea reglementărilor și simplificare
            
            
               
                  Nu se aplică.
               
            
            
               •Drepturi fundamentale
            
            
               
                  Nu se aplică.
               
            
            
               4.IMPLICAȚII BUGETARE
            
            
               Prezenta propunere nu are un impact bugetar pentru Comisie.
            
            
               5.ALTE ELEMENTE
            
            
               •Planuri de punere în aplicare și măsuri de monitorizare, evaluare și raportare
            
            
               
                  Nu se aplică.
               
            
         
         
            
               •Documente explicative (pentru directive)
            
            
               
                  Nu se aplică.
               
            
            
               •Explicarea detaliată a dispozițiilor specifice ale propunerii
            
            
               Regulamentul (UE) 2015/2265 al Consiliului privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018 a fost adoptat la 7 decembrie 2015.
            
            
               Obiectivul regulamentului este de a asigura competitivitatea industriei prelucrătoare a Uniunii Europene, prin garantarea unui nivel adecvat al ofertei de produse pescărești pentru industrie, fără a pune în pericol producția de produse pescărești a Uniunii. În acest scop, regulamentul reduce sau suspendă taxele de import pentru anumite produse pescărești, în cadrul unor contingente tarifare cu un volum adecvat. El specifică, de asemenea, operațiunile de prelucrare în cadrul cărora utilizarea contingentelor tarifare este disponibilă („operațiuni care conferă caracterul de produs originar”) și pe cele în cadrul cărora utilizarea acestor contingente nu este disponibilă.
            
            
               De la adoptarea regulamentului, anumiți prelucrători din UE și unele state membre au informat Comisia în legătură cu faptul că sectorul prelucrător al Uniunii nu poate utiliza în mod adecvat contingentul tarifar cu numărul de ordine 09.2760 (merluciu și țipar roz, întregi). Această situație s-ar datora faptului că, în cazul produsului menționat, operațiunile care conferă caracterul de produs originar nu includ „felierea”.
            
            
               Industria prelucrătoare a Uniunii declară că aproximativ 95 % din acest contingent tarifar ar fi utilizate pentru prelucrarea produsului prin feliere. Prin urmare, este necesar ca printre operațiunile care conferă caracterul de produs originar să se introducă felierea, pentru a se asigura utilizarea respectivului contingent și competitivitatea sectorului în speță.
            
            
               2016/0158 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) 2015/2265 al Consiliului privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 31,
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2015/2265 al Consiliului
                  1
                deschide și stabilește modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018. Pentru fiecare contingent tarifar au fost stabilite volume corespunzătoare, pentru a garanta condiții adecvate de aprovizionare a industriei Uniunii în perioada 2016-2018.
            
            
               (2)Al treilea paragraf al notei de subsol 2 din anexa la Regulamentul (UE) 2015/2265 descrie operațiunile de prelucrare pentru care pot fi utilizate anumite contingente tarifare. Paragraful respectiv nu include felierea printre operațiunile care conferă caracterul de produs originar în ceea ce privește merluciul și țiparul roz congelați, reglementați de contingentul tarifar care poartă numărul de ordine 09.2760.
            
            
               (3)Pentru ca acel contingent tarifar să fie utilizat, este oportun ca printre operațiunile care conferă caracterul de produs originar să se includă felierea.
            
            
               (4)Prin urmare, Regulamentul (UE) 2015/2265 ar trebui modificat în consecință.
            
            
               (5)Perioada în care contingentele tarifare deschise prin Regulamentul (UE) 2015/2265 se aplică în primul an curge între 1 ianuarie și 31 decembrie 2016. Întrucât este necesar să se asigure egalitatea de tratament între operatorii economici, prezentul regulament ar trebui să se aplice retroactiv, de la 1 ianuarie 2016.
            
         
         
            
               ADOPTĂ PREZENTUL REGULAMENT:
            
            
               Articolul 1
            
            
               La cel de-al treilea paragraf al notei de subsol 2 din anexa la Regulamentul (UE) 2015/2265, se adaugă următoarea liniuță:
            
            
               „— felierea pentru materialele încadrate la codurile NC ex 0303 66 11, 0303 66 12, 0303 66 13, 0303 66 19, 0303 89 70, 0303 89 90”.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Se aplică de la 1 ianuarie 2016.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  REGULAMENTUL (UE) 2015/2265 AL CONSILIULUI din 7 decembrie 2015 privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018, L 322, 8.12.2015, p. 4.